
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 10
din 30 ianuarie 2014
privind organizarea evenimentelor Clubului Sportiv „Spartacus”

în parteneriat cu Municipiul Sighişoara

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 771/III/14.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând adresa nr. SP 2/11.01.2014 a Clubului Sportiv „Spartacus” Sighişoara, înregistrată la Municipiul Sighişoara cu nr. 486/11.01.2014, prin care solicită susţinere financiară şi logistică - constând în utilizarea, cu titlul gratuit, a sălii de sport a Colegiului Naţional „Mircea Eliade”- , pentru antrenamente şi concursuri, după un program stabilit de comun acord între Clubul Sportiv „Spartacus” Sighişoara şi Colegiul Naţional „Mircea Eliade”;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că Direcţia Economică a confirmat existenţa resurselor financiare la bugetul local, pentru soluţionarea în mod favorabil a solicitării Clubului Sportiv „Spartacus” Sighişoara;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora consiliile locale si consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală sau judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere Raportul de specialitate nr. 773/III/14.01.2014 al Serviciului Relaţii Publice, prin care se justifică oportunitatea organizării evenimentelor Clubului Sportiv „Spartacus” Sighişoara în parteneriat cu Municipiul Sighişoara, îndeplinindu-se prevederile legale, în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d”, (6) lit „a” pct. 6, (9), art. 45 (3) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

            Art.1. Se aprobă organizarea evenimentelor Clubului Sportiv „Spartacus” Sighişoara,  în anul 2014, în parteneriat, încheiat între Municipiul Sighişoara şi Clubul Sportiv „Spartacus” Sighişoara.
Art.2. Se aprobă transmiterea în folosinţă, cu titlul gratuit, a sălii Colegiului Naţional „Mircea Eliade”, în anul 2014, pentru organizarea şi desfăşurarea activităţiilor sportive specifice clubului.

Art.3. Se aprobă alocarea sumei de 10.000 lei din bugetul local, pentru participarea la cheltuielile de organizare a evenimentelor, sumă ce se va achita în baza documentelor justificative prezentate.

Art.4. Se aprobă încheierea Acordului de parteneriat, încheiat între Municipiul Sighişoara şi Clubul Sportiv „Spartacus” Sighişoara, conform anexei nr. 1, care face parte integrantă din prezenta hotărâre. 
Art.5. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat prevăzut la art. 4 din prezenta hotărâre.
Art.6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Biroul Achiziţii, Accesare Fonduri Europene şi Managementul Proiectelor, Compartimentul Juridic şi  Clubul Sportiv „Spartacus” Sighişoara.
Art.7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro. 
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Direcţia economică;
 1 ex. Serviciul Relaţii Publice;
 1 ex. Biroul Achiziţii, Accesare Fonduri Europene şi Managementul Proiectelor;
 1 ex. Compartimentul Juridic;
 1 ex. Colegiul Naţional “Mircea Eliade”;
 1 ex. Clubul Sportiv „Spartacus” Sighişoara.
12 ex. 
A.F./G.V.
